
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 31 mai 2011

PL-x 360/2011


AVIZ

asupra

proiectului de Lege privind măsuri de creştere a calităţii arhitectural-ambientale a clădirilor
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind măsuri de creştere a calităţii arhitectural-ambientale a clădirilor, trimis cu adresa nr. PL-x 360 din 23 mai 2011, înregistrat cu nr.31/530 din 24 mai 2011.
Proiectul de lege a fost respins de Senat în şedinţa din 18 mai 2011, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare. 
Proiectul de lege are ca obiect de reglementare stabilirea, în sarcina deţinătorilor cu orice titlu, a clădirilor care prezintă un nivel ridicat de degradare a anvelopei, precum şi în sarcina autorităţilor administraţiei publice locale, a obligaţiei de a lua unele măsuri vizând creşterea calităţii arhitectural-ambientale a clădirilor.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 31 mai 2011.

Membrii Comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ, aviz cu nr. 337 din 22 martie 2011.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind măsuri de creştere a calităţii arhitectural-ambientale a clădirilor.
În raport de obiectul şi conţinutul reglementării, iniţiativa legislativă face parte din categoria legilor ordinare.

                             PREŞEDINTE,                          
            SECRETAR,

                               Daniel Buda                                    Gabriel Andronache

Consilier parlamentar,

